په بلوچستان کې پوځي افسرد وژنې وروسته عملياتو کې امنیتي ځواکونه وايي پينځه ترهګر او یو عسکر وژل شوی
د پاکستان د بلوچستان صوبې په زيارت سيمه کې د پوځي  افسر د تښتولو او وژلو د پېښې وروسته په عملياتو کې د پينځه ترهګرو د وژلو دعوه شوې او پوځ ويلي، د عملياتو په مهال يو بل پوځي افسر [حوالدار] هم وژل شوی دی.
چې د 14 او 15 جولايۍ په مينځنۍشپه کې د خوست سره نزدې د خليفت په غرونو کې ځواکونو د یو تښتول شوي د تن راخلاصولو او د وسله والو پرضد عمليات کړي او په دغو عملياتو کې یې پينځه ترهګر وژلي. په رپورټ کې وېل شوي چې په عملیاتو کې د د پاکستان پوځ په زیارت سیمه کې دغه عمليات په داسې حال کې کړي چې د زیارت/ پنجشنبې په ورځ 14 جولايۍ د پاکستان پوځ ويلي وو، د 12 او 13 جولايۍ په مینځنۍ شپه کې د 10 نه تر 12 پورې ترهګرو لفټننټ کرنل لايق بېګ مرزا چې د کوټې په ډي اېچ اې کې په ډيوټۍ وو او د هغه خپلوان عمر جاوېد د زيارت نه کوټې ته په لار وو او د ورچوم په علاقه کې تښتول شوي وو. بلوڅ لبرېشن ارمي نومې ډلې د دغه پېښې زمه واري منلې وه. پوځ بيا ويلي وو د پېښې وروسته د 13 او 14 جولايۍ په مينځنۍ شپه کې د پوځي افسر او خپلوان د خلاصولو دپاره عمليات پېل کړی شوي چې پکې د پوځ ځانګړې دستې [اېس اېس جي] او هيلي کاپټرو هم برخه اخستې وه، او د پوځ په وېنا چې کله ترهګر د مانګي ډېم سره معلوم کړل شو هلته د ترهګرو د پوځ سره نښته وشوه. د پوځ ترمخه د نښتې په مهال ترهګرو لفټننټ کرنل لايق بېګ مرزا ووژلو، او دوه ترهګر هم وژل شوي وو خو پاتې ترهګر د عمرجاوېد تښتولو او د موقعې څخه په وتلو کې کامياب شوي وو. پوځ بيا د ترهګرو پرضد دعملیاتو او لټون عملیاتو دوامداره ساتلو ويلي وو. پوځ ويلي په زیارت کط وژل شوي پينځه ترهګر د بلوڅ لبرېشن ارمي [بي اېل اې] ډلې سره تعلق لري، او د تښتول شوي تن د راخلاصولو پورې به عمليات دوام لري. د امریکې خارجه وزارت یا په کال 2019 کې بي اېل اي ترهګر تنظیم وټاکلو او د ډلې په اړه یې په خپل یو بیان کې وویل بي اېل ای "یو شمېر ترهګر" حملې کړي او د پاکستان په بلوچستان صوبه کې امنیتي ځواکونه او ملکي خلک په هدف کوي. د امریکې د خارجه وزارت په بیان کې وېل شوي چې په کال 2018 کې بې اېل ای په بلوچستان کې او په 2019 کې یې په کراچۍ کې د چین په کونسلخانه او په ګوادر کې په یو هوټل حملې کړي.